
 25.10.2019
 BG
 Официален вестник на Европейския съюз
 L 273/1
 РЕГЛАМЕНТ ЗА ИЗПЪЛНЕНИЕ (ЕС) 2019/1744 НА КОМИСИЯТА
 от 17 септември 2019 година
 относно техническите спецификации за електронно корабно докладване при вътрешното корабоплаване и за отмяна на Регламент (ЕС) No 164/2010
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2005/44/ЕО на Европейския парламент и на Съвета от 7 септември 2005 г. относно хармонизираните речни информационни услуги (RIS) относно вътрешните водни пътища на Общността (1), и по-специално член 5, параграф 1, буква б) от нея,
 като има предвид, че:
 (1)
 Електронното докладване при вътрешното корабоплаване следва да допринася за безопасността и ефективността на вътрешното корабоплаване, като позволява електронен обмен на данни за целите на докладването към компетентните органи и между тях и да улеснява електронния обмен на данни между страните, участващи в транспорта по вътрешните водни пътища. Електронното докладване следва да спомага за избягването на многократно докладване на едни и същи данни към компетентните органи и към други страни в транспортната верига.
 (2)
 За разработването на хармонизирани речни информационни услуги (RIS), заложено в Директива 2005/44/ЕО, е необходимо да се установят технически спецификации, в това число за електронното корабно докладване, наред с други области.
 (3)
 С техническите спецификации за електронно корабно докладване, заложени в Регламент (ЕС) No 164/2010 на Комисията (2), се определят съобщенията, елементите от данни, кодовете и справочните номера, които следва да се използват в електронното докладване, за да бъдат активирани специфични услуги и функции на RIS в съответствие с Директива 2005/44/ЕО.
 (4)
 Техническите спецификации за електронно корабно докладване следва да са надлежно съобразени с технологичния напредък и опита, натрупан при тяхното прилагане, в това число въвеждането на задължителни изисквания за електронно докладване относно големите реки в Европа. Поради тази причина техническите спецификации, определени в Регламент (ЕС) No 164/2010, следва да бъдат преразгледани и пояснени.
 (5)
 Преразгледаните технически спецификации следва да са надлежно съобразени с най-новите международно приети стандарти, насоки и опит, натрупан при прилагането им, например със съответните стандарти на Икономическата комисия за Европа на ООН (ИКЕ на ООН), на Централната комисия за корабоплаване по Рейн (ЦККР) и на други международни органи. Освен това следва да бъдат разгледани специфичните разпоредби на Директива (ЕС) 2016/1629 на Европейския парламент и на Съвета (3) и на Регламент за изпълнение (ЕС) 2018/2032 на Комисията (4).
 (6)
 Преразгледаните технически спецификации следва да са надлежно съобразени с изискването за съвместимост с други видове транспорт, по-специално с морския транспорт. Това следва да се постигне чрез използване на международно стандартизирани уведомителни съобщения, приети списъци с кодове и класификации и чрез прилагане на насоките, определени от групата PROTECT (5).
 (7)
 Съгласно член 12, параграф 2 на Директива 2005/44/ЕО техническите спецификации следва да влязат в сила веднага след тяхното публикуване, а държавите членки следва да започнат да ги прилагат не по-късно от 30 месеца след влизането им в сила.
 (8)
 Като се има предвид обхватът на необходимите промени, Регламент (ЕС) No 164/2010 следва да бъде отменен.
 (9)
 Мерките, предвидени в настоящия регламент, са в съответствие със становището на комитета, упоменат в член 11